Устойчивостта на поцинковането срещу атмосферна корозия зависи от защитния филм | gradat.bg\nУстойчивостта на поцинковането срещу атмосферна корозия зависи от защитния филм\nГрадът | 28 Октомври 2015, 13:42\nСтоманата е един от най–използваните материали в различни отрасли на съвременната индустрия. Тя е здрав, универсален и нескъп материал. В същото време тя има един съществен недостатък - предразположена е към корозия. Поради това защитата от корозия е от изключителна важност, дори и в затворени помещения. Горещото поцинковане е индустрия с огромен потенциал за развитие в България. Това е най-добрият метод за защита на стоманени конструкции и елементи от корозия, като в зависимост от степента на агресивност на околната среда покритието предпазва от 20 до 80 години.\nПоцинковането е не само най-добрата антикорозионна защита и издръжливост, но също така притежава най-ниската поддръжка, икономически ползи, ниско въздействие върху околната среда и дори естетика. Приложението на горещо поцинкована стомана е всеобхватно и се прилага навсякъде, където добрата корозионна защита и дълъг живот са от съществено значение.\nПОЦИНКОВАНЕ И ОКОЛНА СРЕДА\nПоцинковането - нанасяне на цинково покритие върху чугун или стомана, е вероятно най-благоприятният за околната среда съществуващ процес за защита от корозия. Изчислено е, че корозията възлиза на около 4% от БВП на САЩ. Ефективнатазащита от корозия е жизненоважен метод за намаляване на нуждата от енергия на сградите и конструкциите. На всеки 90 секунди един тон стомана по света се превръща в ръжда; един на всеки два тона произведена стомана се използва за замяна на един тон ръжда. Използването на горещо поцинковане за предотвратяване на корозия означава, че на всеки тон защитена стомана ние спестяваме енергия, достатъчна да задоволи нуждите на едно средно семейство за няколко седмици.\nПоцинковането е ефективно чрез използването на цинк за защита на стоманата за много дълги периоди – като по този начин се спестяват енергия и ресурси с минимално въздействие върху околната среда. Поцинковането предпазва стоманените конструкции в продължение на десетилетия и свежда до минимумнуждата от поддръжка.\nКАКВО ПРЕДСТАВЛЯВА ГОРЕЩОТО ПОЦИНКОВАНЕ\nКогато чистият чугунен или стоманен детайл се потопи в разтопения цинк (обикновено при около 450°C), от металургичната реакция между желязото и цинка се формират няколко желязно-цинкови слоя. Скоростта на реакцията между стоманата и цинка обикновено е параболична, така че първоначалната скорост на реакцията е много висока и във ваната за поцинковане може да се наблюдава значително движение. Основната дебелина на покритието се формира през този период. Впоследствие реакцията се забавя и дебелината на покритието не се увеличава значително, дори и ако изделието престои във ваната повече време.Типичното време за задържане е около четири или пет минути, но може да бъде повече за тежки изделия, които имат висока термична инерция или при които цинкът трябва да навлезе във вътрешни пространства.При изваждане от ваната за поцинковане един слой стопен цинк ще падне от сплавния слой. Често той изстива и придава типичния за поцинкованите продукти блясък. Обработката след поцинковане може да включва закаляване във вода или охлаждане с въздух. Условията във фабриката за поцинковане, като температура, влажност и качество на въздуха, не влияят на качеството на цинковото покритие.\nСлед като реакцията между желязото и цинка е приключила, изделието се изважда от ваната за поцинковане с нанесено външно цинково покритие и процесът е завършен. В действителност рязка граница между стоманата и цинка няма, а се наблюдава постепенен преход между няколко сплавни слоя, които осигуряват металургична връзка.\nКАК ПОЦИНКОВАНЕТО ПРЕДПАЗВА СТОМАНАТА\nУстойчивостта на поцинковането срещу атмосферна корозия зависи от защитния филм, формиран на повърхността на цинка. Когато стоманата се извади от ваната за поцинковане, цинкът има чиста, светла, блестяща повърхност. С времето, следствие на реакцията на повърхността с кислорода, водата и въглеродния диоксид в атмосферата, тя се изменя в матовосива патина. Формира се комплексен, но здрав, стабилен защитен слой, който е здраво прилепнал към цинка. Замърсяването в атмосферата влияе на естеството на защитния филм.\nТова е първата причина да използваме поцинковането като антикорозионна защита – формиращата се патина.\nОсновния замърсител на цинка е серният диоксид (SO2). Именно това определя скоростта на атмосферната корозия на цинка. Скоростта на корозия на цинка по принцип е линейна за дадена среда. Тя е прогнозируема, което е важно за определяне експлоатационния живот. Като се вземат предвидразличните условия на околната среда и наличните защитни системи, данните за ефективността може да са сложни. Изготвени са редица ръководства, които посочват конструктивния живот на системите за защита при различни среди. Днес нивата на серен диоксид (SO2) в атмосферата са значително по-ниски. Съществува директна зависимост между скоростта на корозиране на цинка и съдържанието на SO2 в атмосферата. Поради това експлоатационният живот на цинковите покрития се е увеличил значително от 1970-а и е важно да се използва актуална информация при изчислението на живота на покритието.\nДруга причина поцинковането да предпазва стоманата е защита чрез предпазващо действие.\nЦинкът корозира преди стоманата и "жертва" себе си в защита на стоманата, поради това горещото поцинковане имапредпазващо действие Фиг. 11. Продуктите от корозията на цинка се отлагат върху стоманата, като по този начин я предпазват отатмосферата и спират корозията. При боядисаните конструкции в случай на възникване на повреда трябва да се осигури незабавна допълнителна защита или стоманата ще корозира и е възможно разрушаване на цялото покритие или разпространение на ръждата под слоя боя.\nПокритие чрез горещо поцинковане\nОбразува се галванична клетка. Цинкът около точката на нараняването корозира. Продуктите от корозията се отделят върху повърхността на стоманата и я предпазват. Стоманата също е предпазена, тъй като тя играе ролята на катод в сравнение с цинковото покритие.\nСтоманата ръждясва на местата, където филмът боя е нарушен. Ръждата пълзи под слоя боя, който се отделя отстоманената повърхност. Корозията продължава до извършване на ремонт.\nПокритие от по електрополoжителни метали от стоманата\nНикел, хром и мед – увеличават скоростта на корозията в точката на дефекта, в сравнение с тази на непокрития метал. Корозията често е с формата на вдлъбнатина, която може да продължи и на дълбочина в стоманата.\nЕтикети Завод за горещо поцинковане


Гигантски каменни структури в Израел. Кой ги е построил? - Аз Знам\nНачало Мистерии Гигантски каменни структури в Израел. Кой ги е построил?\nДревните каменни монументи Гилгал Рефаим (Колелото на гигантите), Джетроу Каирн (Полумесецът на Моисей) и каменната структура на дъното на езерото на Галилей са останали незабелязани с векове. Днес, когато са открити от археолозите, все още няма отговори кой ги е построил и с каква цел.\nТеориите за предназначението на монументите са изключително разнообразни. От древни календари до церемониални и погребални паметници. Възрастта на структурите също е под въпрос, като повечето учени са обединени около мнението, че са издигнати в периода между 12 000 и 3000 години преди Новата ера. Това от една страна е изключително голям и не толкова конкретен период, но от друга страна ги поставя редом до египетските пирамиди и Стоунхендж.\nКаменният полумесец на Моисей (Джетроу Каирн – в еврейската библия Джетроу е Моисей) – през 2014 година в Израел археолози забелязали гигантска каменна структура във формата на полумесец с дължина от 150 метра и височина от около 7 метра. Обектът е толкова голям, че може да се види на сателитни снимки.\nНамерените в околността съдове от бронзовата епоха подсказват на археолозите, че структурата е изградена около 3000 години преди Новата ера. Някои от учените са на мнение, че възрастта на монумента е далеч по-голяма. За формата на обекта се предполага, че не е случайна, а символизира древното месопотамско божество Син. Богът Луна Син (още наричан Наама) бил пазителят на халдейците в древния град Ур.\nКаменната структура на дъното на езерото на Галилей – не далеч от каменния полумесец на Моисей е открита друга древна мегаструктура, но този път на дъното на езерото на Галилей (на границата между Израел и Йордания). Загадъчният монумент е с диаметър от около 70 метра и се издига на приблизително 9 метра от дъното на езерото. Паметникът е изграден от базалтови камъни, подредени във формата на конус. Приблизителното тегло на обекта е около 60 000 тона.\nАрхеолозите са на мнение, че е построен на сушата и на по-късен етап се озовал на дъното на езерото с покачването на водата. Поради факта, че се намира под вода, определянето на възрастта на каменната структура е изключително трудно. Учените са на мнение, че въпросният обект не е естествено образувание, тъй като в близост е намерена кариера, от която се предполага, че са взети камъните, необходими за построяването му. За момента остава загадка кой е издигнал базалтовата структура и с каква цел.\nГилгал Рефаим (Колелото на гигантите или Колелото на душите) – древният монумент, познат като Колелото на гигантите, представлявал изключително предизвикателство за строителите си. Оригиналното име на обекта Гилгал Рефаим означава ‘Колелото на гигантите’, като се визират нефилимите (древна раса гиганти, спомената в Библията).\nОгромният паметник е изграден от повече от 40 000 отделни базалтови камъка, като теглото му е приблизително 40 000 тона. В средата на комплекса има погребална камера с широчина 4.5 метра. Цялата структура се състои от 5 кръга, като най-големият е с диаметър от 152 метра. Погледнат от земята, този древен монумент прилича на каменен лабиринт, но погледнат от небето се виждат петте концентрични кръга. Някои от тях са свързани, образувайки пълен кръг, други не са.\nСнимка: commons.wikimedia.org Автор: אסף.צ (CC BY-SA 3.0)\nАрхеолозите предполагат, че монументът е свързан с астрономическите познания на древните хора. През лятното и зимното слънцестоене, по изгрев, Слънцето се изравнява с отворите в каменните кръгове. Има теории, че целта на структурата е да прогнозира слънчеви и лунни затъмнения.\nПредназначението на тези структури остава загадка за археолозите, а също кой и кога ги е издигнал. Учените са обединени около идеята, че всички тези паметници били от голямо значение за древните хора, които са притежавали изключителни познания, но вече изгубени за нас през вековете!\nезерото на Галилей\nколелото на душите\nколето на гигантите\nполумесецът на Моисей


Displaying items by tag: директор - Телевизия КИС 13 - Нищо подобно! - kiss13.net - Новините от Русе, Велико Търново, Търговище и Разград!\nDisplaying items by tag: директор\nПациенти на УМБАЛ - Русе защитиха директора на болницата д-р Иван Стоянов\nПациенти на университетската болница в Русе направиха подписка в защита на нейния директор д-р Иван Стоянов.\nСамо за ден са се подписали над 100 души от града и региона. Спонтанната инициатива на хората е в отговор на публичните обвинения спрямо лекарите за лошо отношение към пациентите и допускане на грешки, довели до фатален край.\nНа протест в началото на седмицата, русенци дори поискаха оставката на ръководството, заради смъртта на 18-годишно момиче. В кампанията срещу болницата се включиха и от Българския лекарски съюз в Русе, които също настояват за оставки.\nЛекарите от университетската болница написаха отворено писмо в подкрепа на д-р Иван Стоянов. Включват се и студенти от факултета „Обществено здраве“ в Русенския университет, които са на стаж в болницата.\nМедицинската сестра Лидия Дочева, която работи на регистратурата споделя, че непрекъснато звънят хора от различни градове с въпроса къде могат да изразят своята благодарност към лекарите, които са спасили живота им или са помогнали на техни близки.\nОт УМБАЛ - Русе са благодарни за подкрепата, която идва от пациентите. До момента подписката на лекарите е подкрепена от над 380 медици и болничен персонал.


А, като аман от анонимни редактори и анонимни преводачи\nБ, като баста пред боклуци като предлаганата ни\nот издателство Екслибрис "Биографична енциклопедия" на Марк Мейсън\nИ така до края на азбуката\nПреди повече от десет години - по времето на разрояването на медиите и навлизането на млади, с невинаги достатъчно знания, хора в тях, като следствие от ползването предимно на англофонски информационни потоци и т.н. - географските названия, имената на исторически личности, на действащи политици, на хора на изкуството започнаха неудържимо да се поанглийчват. Можеше да се прочетат куриози като "катедралата Сейнт Базил" (черквата Св. Василий Блажени в Москва) или като Ричард Строс (Рихард Щраус). Разказваха се случки като тази: в последния момент дежурният редактор да забележи във външнополитическа информация предложеното име Чарлз Де Гол.\nВ хаоса на онези години всички тези случаи бяха отминавани с искрено веселие или с високомерие - включително, струва ми се, и от нашата езиковедска общност.\nДнес обаче, както е видно от публикувания на тази страница текст, сме изправени пред "хаос в названията" в българския език; пред колебания дали Уошингтън или Вашингтон, дали Пекин или Бейджин; изправени сме пред заплахата поради липса на норма за основните опорни точки в познаването на света и неговото минало, каквито са имената и названията, езикът ни да изгуби всякаква приемственост, да изгуби основна функция: да назовава - в общ код! - окръжаващото ни.\nРуският език например прави разлика между името на Виктор Гюго - така е влязло през 19 век в него името на големия френски писател - и на неговия родственик, художника Жан Юго, живял по времето на други руски езикови норми. Защо българският при всяка промяна на езиковите нагласи се стреми да нагоди към тях не само съвременните имена, но и топоними и имена от историята (какъвто случай е постоянната смяна Бетовен - Бетховен през целия 20 век)?\nНадяваме се, все пак (въпреки песимизма на проф. Илчев), че по - да го наречем обобщително - Случая "Биографична енциклопедия на Марк Мейсън" поне езиковедите ще вземат отношение.\nВ последните седмици на юли и по радиото, и по вестниците рекламираха т.нар. "Биографична енциклопедия" на Марк Мейсън, издадена от "Екслибрис". За читателя загадките започват от корицата. Няма как да се разбере дали споменатият Мейсън е издателство, автор, редактор или съставител. Само в предговора срамежливо се промъква думичката "съставители" в множествено число, което ни кара да се догаждаме, че става въпрос вероятно за колективно усилие. Издателско каре, какъвто е редът във всяко уважаващо себе си издателство, няма нито в началото, нито в края на книгата. Единственото, за което са били загрижени в "Екслибрис", е било да посочат, че "всички права са запазени". Като имам предвид качествата на предлагания интелектуален продукт, не мисля, че мнозина биха ги накърнили. Най-важното - никъде не можем да разберем кой е превел на български език предлагания текст, кой е съпоставил съдържанието на отделните статии, кой е редактирал термините в съгласие с традиците, отдавна установени в нашата хуманитаристика. В това отношение, а и не само в това, изданието прилича на трудовете на анонимните преписвачи от Средновековието, в които грешките си вървят от списовател на списовател. Сред основните достойнства на един справочник е той да бъде точен, да можеш да се осланяш на данните в него, да можеш това, което търсиш, да е на мястото, което очакваш, а не безцелно да блуждаеш по страниците. Има ли го това в предлаганата "Биографична енциклопедия"? Категорично го няма. Само в първите две букви наброих към сто и петдесет грешки, дошли от непознаване на епохата, от бъркане на лица и събития, от погрешни транскрипции и т.н. При това, пиша от гледната точка на историк, който поне донейде е специалист по нова история. Не се наемам да предсказвам колко грешки има в статиите, които стоят далеч от интересите ми. Един от основните недостатъци на изданието е транскрипцията. Знайно е, че тя е особено трудна при превод от английски език, а дваж по-трудна, когато през английски се превеждат имена и термини от други езици. Преводачите (защото, доколкото може да се разбере, е повече от един - поне статиите доста се различават), изглежда, се придържат към едно новаторство в транскрипцията, което доближава изписването до фонетиката. Нищо лошо. Само че този принцип едва ли е подходящ за справочник. Колцина от търсещите информация за американския президент, при когото е приета доктрината "Монро", ще я потърсят на Мънроу. Може да имате и по-фриволни наклонности и да искате да видите кога е родена актрисата и певицата Норма Джиин. Самоуверено я търсите на Монро Мерилин. Ядец! И тя е прекръстена на Мънроу! Четете за руския император Александър I и с почуда виждате, че бил сключил мир с Наполеон в Тилсит. Досега знаехте, че е Тилзит, но да не издребняваме. Аджеба, тъкмо споменахме Александър. В по-голямата част от статиите (А. Велики, А. Карагеоргиевич, А. Невски и т. н.) транскрипцията си е привичната. В статията за австралийския актьор Фредрик Александър (помнете, в Австралия говорят английски!) в скоби е посочена алтернативна транскрипция Алегзандър. Дотук добре. Но в статията за британския фелдмаршал от Втората световна война той се подвизава твърдо с името Алегзандър (пардон, не е твърдо - вътре в самата статия си е Александър). Ще речем, че преводачите са решили - тъй като името се произнася с "гз" на английски, то и така трябва да се изписва на български, поне при англо говорящите, които го носят. Но защо тогава и тримата шотландски крале са изписани "Александър" без сянка от съмнение. Примерите от този тип са доста. Да речем, притрябвал ти е един от държавните секретари на САЩ по време на "Студената война". Право или криво, у нас той се изписва като Ачесън. Не и в този справочник. Тук е Ачисън. Така, както и авторът на "плана Барух" тук е Барук. Фергана и Хива в Средна Азия са Фергхана и Кхива (на английски се изписват така). И т. н., и т. н. Как Bustamante е станал Бастаменти не е ясно. Ха намерете Уорън Биити, като Бейти. Беда достопочтени е станал Бийд - иди го търси. Популярната "ал-кайда" е изписана "ал кейда". Преводачите не винаги превеждат правилно термините. И това не е само тяхна работа. За това би трябвало да има редактор или консултант в съответната област. (Преди няколко години, когато "Кибеа" преведе от английски една джобна енциклопедия, списъкът на българските консултанти в различните области бе дълъг повече от страница. То и затова грешки нямаше или поне бяха малко). Така например, според предлаганата енциклопедия имало Арктически океан - да, но на английски. У нас е прието да се говори за Северен ледовит океан. Че било под руско влияние, може. Важното е, че в момента е прието това название. Белингсхаузен бил обиколил "Антарктика". Всъщност Антарктида, където българската станция е на един от островите, наречени от него. "Анатолия" си е добре познатата Мала Азия или Анадола. "Тойтобургската" гора, която Октавиан Август години сънува след разбиването на римските легиони в нея, си е Тевтобургска. Теоретикът на тоталитаризма Хана Аренд се изписва и по този начин, и като Арендт, но не и като Арънт, както е тук. Вили Бранд понякога се среща и като Брандт, но не и Брант. Появява се и неизвестният досега народ "словени". Въобще не е ясно защо преводачът е прекръстил популярния герой на Жул Верн Филеас Фогт във Финеас Фин. Мария Валевска е станала Валдевска. Познатият ни от детството автор на "Магьосникът от Оз" Франк Баум е станал Бом, а лорд Фаунтлерой от едноименната книга е станал Фонтлърой. В няколко статии се появява постът президент на Съветския съюз. И то по времето на Брежнев и Андропов, когато самата дума "президент" беше едва ли не ерес. Ако смятате, че е все едно, предлагам Буш да бъде наричан Председател на Президиума на Върховния съвет, както е титлата на съветските лидери. Няма как и последният владетел от династията на Великите моголи в Индия да е носел титлата "цар". Ако имаше знаещ консултант, нямаше да се пише, че Джон Адамс е първият посланик на САЩ в Лондон. Щото в края на ХVIII век САЩ още нямат посланици. Конгресът се скръндзяви. Скъпичко му излиза дипломатическото представителство. Консултантът щеше да знае, че английската дума minister в зависимост от обстоятелствата може и да е и свещенослужител, и дипломатически представител (пълномощен министър). Нямаше да изпраща Джон Куинси Адамс като министър на САЩ в Хага, Берлин, Санкт Петербург и Лондон още в началото на ХIХ век. Малко раничко за претенциите на американците да управляват света. Пък и малко грубичко. По същия начин Етън Ален се борел (според преводача) за "независимост" на Вермонт. Всъщност, за самостоятелността на територията, към която имат претенции съседните щати. Редакторът трябваше да посочи, че познатият ни от романа и филма "Шогун" У. Адамс не е спечелил "благосклонността на императора Йеасу" и после станал съветник на "първия шогун Токугауа". Защото Йеасу е името на Токугава (както е прието да се изписва у нас), а император с такова име няма. По времето на Токугава императори са Гоюзей и Гомизунен. Без да броим, че на никой шогун не му и хрумва да се обяви за император. Пък и шогуни в Япония има векове преди Токугава. Консултантът би избягнал откровени грешки, като тази с познатия ни и от нашата история Абдул Хамид II. Според енциклопедията той бил последният султан на Турция и умрял в затвора. Да, ама не. След него има още двама - Мехмед V Решад и Мехмед VI Вахидеддин, та и Абдул Меджид II (който по милостта на Ататюрк е само халиф). А и умира под луксозен домашен арест, наобиколен от няколко от жените си и верните си евнуси. Пак според енциклопедията Алфонсо ХIII испански абдикирал през 1931 г. (което е вярно), но останал крал на Испания до 1941 г. (което не е). Ахемен не е наследник на персийския владетел Кир Велики, както излиза от съответната статия, а полулегендарен епоним на династията. Авторите (съставителите, преводачите, редакторите) на енциклопедията се отнасят към десетилетията на ХIХ и ХХ в. с пренебрежението, с което геолозите говорят за десет хиляди години през юрския период, да речем. Дали събитието става десет години по-рано или по-късно, не е важно. Важното е "шоуто да продължава", както казваше незабравимият Фреди Меркюри. Не е важна и хронологията. Баладюр, например, е министър-председател на Франция според тях от 1993 до 1985 г. През този период, пак според тях би трябвало да е и министър на икономиката и финансите при Ширак - през 1986-1988. Новозеландският министър-председател Джон Балънс също предпочита рачешка кариера - управлява от 1891 до 1883 г. Кралят на Шотландия Джон Бейлиол управлява от 1292 до 1286 г. Само че два реда по-надолу е свален от власт през 1296 г. Групата Бийч Бойс е създадена според енциклопедията през 1981 г., но е изключително популярна през 60-те години. Пак отзад напред се движи и Йерусалимският крал Балдуин III, управлявал от 1129 до 1118 г. Всъщност по въпроса за Йерусалим авторите са склонни на плурализъм, достоен за подражание в Близкоизточната криза - кеф ти Ерусалим (където е роден Арафат), кеф ти Йерусалим. Същата широта на духа е проявена и към Ямайка, която е ту Джамайка, ту Ямайка. То Балдуин показва и други чудеса - ред по надолу се казва, че крал бил от 1144 г. насетне. На подобно житейско салтомортале се радва и малавийският политик Х. Банда. Той е президент от 1966 само до 1984 г. (пардон, два реда по-долу се казва, че всъщност е от 1964), но пък загубил първите свободни президентски избори през 1994 г. По подобен начин Бисмарк е канцлер на Германската империя през 1871-1880 г., но е принуден да си подаде оставката през 1890 г. В енциклопедията се срещат примери на достойна за уважение дълговечност и потентност на исторически фигури, подобна на тези, на която са се радвали библейските патриарси. Така Абу Бакър (537-634, според нея) става баща на една от бъдещите съпруги на пророка Мохамед на 81 години - възраст, когато достигналите я мъже наблягат повече на интелектуалните удоволствия, а е избран за халиф на 95. Всъщност е роден през 573. Размяната на двете последни цифри води до чудодейния му житейски път. На подобна, ранна този път мощ, се радва и Александър Велики, който превзема столицата на Персийската империя Суза на 14 години и ознаменува победата си, като се жени за една от дъщерите на Дарий. Още по-знаменателна е кариерата на Наполеон, допуснал на шестгодишна възраст (през 1775 г. според енциклопедията, а той е роден през 1769 г.) да бъде оженен за любовницата на Бара Жозефина Боарне. Поне е имало какво да покаже жената на детето. Има и открития - актьорът Лайънел Баримор играе във филм през 1831 г. А знаехме, че изобретението на братя Люмиер иде шест-седем десетилетия по-късно. За първи път чувам и за Пруско-турска война някъде през ХIХ в. Ето ви тема, достойна за дисертация. Уморих се. Силите ми не стигнаха и за две букви. А има още двадесет и осем! Не ми е приятно да го кажа, но немалка част от тези грешки са проява на ограничена обща култура. Митхад паша навремето е казвал, че преди да лапнеш кокал, трябва да го премериш дали ще ти влезе в устата, а после и да го премериш на д-то, за да видиш дали ще излезе. Не може да издаваш справочник, воден единствено от това, което Остап Бендер наричаше безкористна любов към парите. А книгата е скъпа. Две професорски надници. Добре, че правителството се грижи за нас преподавателите, та със заплащането на труда ми в Софийския университет, което е по-ниско от това на младши лейтенант в армията, скоро няма да посегна към подобно издание без предварително да съм го огледал внимателно. И накрая, какво като написах това в "Култура". Кой я чете? И как ще бъде спрян потокът от подобни издания?\nИван Илчев е преподавател по нова и съвременна история на балканските народи в Софийския университет "Св. Климент Охридски"


Каква е науката зад левичарството? | LifeStyle Framar.bg | Framar.bg\nНазад | Начало Лайфстайл За свободното време Фреш наука Каква е науката зад левичарството?\nКаква е науката зад левичарството?\nНякога питали ли сте се защо някои хора са левичари, а други не?\n"Брат ми е единственият левичар в нашето семейство" – реплика, последвана от шеговито подхвърляне - "трябва да е осиновен", но какви са шансовете това наистина да е така?\nАко двама десничари имат дете, то шансът това дете да бъде левичар е само 10%! Шансът двама левичари да имат дете левичар е 25%. Доста по-висок процент, макар и все пак по-малък, отколкото предполагахте.\nЛевичарите са наоколо в продължение на поне 500,000 години\nАрхеолозите откриват доказателства за съществуването на левичарите, датиращи от 500,000 години. Едно от доказателствата се крият в човешките останки. Костната плътност и дължината на ръката на левичарите е различна от тази на хората с дясна ръка. Археолозите са открили инструменти и артефакти, датиращи от 500,000 години, които положително са инструменти, създадени за левичари.\nЛевичарството отчасти се дължи на генетиката\nБлизнаците, и изобщо братята и сестрите, имат еднакъв шанс да бъдат едновременно левичари. В този ред на мисли, дали ще сте левичар или не, зависи най-вече от доминантната ръка на вашите родители. Не е сигурно, че двама родители с дясна доминантна ръка ще имат дете десничар, не е сигурно и за тези с лява доминантна (както видяхме от процентите по-горе).\nИзглежда, че това коя ръка ще бъде доминантна бива определено на случаен принцип и шансовете да сте левичар се определят от гените ви.\nТова да сте левичар ви дава предимство в спорта\nТъй като десничарите са най-често срещани, както те така и левичарите са по-запознати с опоненти с доминантна дясна ръка. Затова, ако сте левичар ще бъдете по-добре подготвен да се изправите срещу опонента си, докато вашият опонент ще бъде най-онеправдан. Така че, ако сте левичар, следващия път, когато се окажете в сбиване не забравяйте, че вие държите елемента на изненадата в лявата си ръка!\nПовече информация може да научите в долното видео:\nОчарователни неща, които научихме от проучванията на близнаците – част 1\nЪГЛОВА РЪКОХВАТКА VERMEIREN ИЗИ


Имаме странен обрив! :: BG-Mamma\nИмаме странен обрив!\n2 март 2008, 20:17 ч.\nПреди 2 дена синът ми се събуди със зачервени от обрив коленца. До вечерта обривът се беше разпространил по целите крачета, имаше малко и на ръчичките и по бузките и зад вратлето. Водих го на 3-ма лекари, и 3-та дадоха различни диагнози. Единият предположи алергия, другият се замисли за рубеола, а 3-ят ме прати направо да му бият урбазон. Направо не можах да повярвам!\nНякой , ако е преживял нещо подобно, ще съм му благодарна да сподели.\nНяма сърбеж, обривът минава и се появява на други места. Иначе детето е добре, храни се, няма температура. За сега не съм му давала никакви лекарства, но днес вече целите му крачета са червени и ика по долната част на коремчето\nПоследна редакция: нд, 02 мар 2008, 20:46 от Albenafeld\n# 1 2 март 2008, 21:48 ч.\nАми аз бих дала нещо противоалергично - Зиртек или Ериус. Разбира се след консултация с лекар.\n# 2 5 март 2008, 16:23 ч.\nНие сме със същия проблем от вчера. И при нас трима лекари го гледаха и на края обрива вече му е по цялото тяло със ужасна кашлица. Биха ни урбазон, даваме капки Фенистил + разтворим калции с вит.Ц. Това е от днес, а снощи пихме Кларитин. Сега ще го водя в 18 часа отново да видим какво е положението.\n# 3 5 март 2008, 16:56 ч.\nНаправо да ги тия лекари на днешно време!\nмного съжалявам за вас,аз бих обиколила дори и 10 различни\n"спицалиста",докато поне на 3-ма не им съвпаднат диагнозите!!\nИ какво се оказа последно?\n# 4 5 март 2008, 20:01 ч.\nАми при нас обрива е медикаментозен, но пак ще ни бият урбазон защото е доста зле\n# 5 6 март 2008, 09:42 ч.\nдетето на брат ми имаше скарлатина, без червено гърло, само обрив. по цялото тяло. ама май не се прибираше и после да излиза на други места\n# 6 6 март 2008, 11:03 ч.\nПреди време и нашата дъщеричка получи странен обрив. Ние също обиколихме няколко специалисти, но единствено Д-р Гоцева (Торакс на Стамболийски) определи точната диагноза и проведе адекватното лечение. Не й правя реклама, но наистина тя е изключителен специалист и ви съветвам да потърсите мнението й.\n# 7 6 март 2008, 15:01 ч.\nТова, което разбрах от цялото обикаляне по доктори и четене на всякакви материали за обриви е, че обривът от шарка като изчезне не се появява пак, а обривът от алергия сърби. Така че какво беше това при нас така и не стана ясно. Сега почти мина, остана съвсем малко на някои места.Не му давах никакви лекарства, но съжалявам, че не разбрах каква беше причината, за да мога да го предотвратя евентуално за напред


Медиите отразиха режима на КНДР по позорен начин, за да ударят Тръмп\nот Консерваторъ | фев. 17, 2018 | Политика\nДжо Конча, The Hill\nДоверието в масовите медии все повече спада. Но пък погнусата от тях е на рекордно високи нива. Последният пример за негативен отпор от страна на обществото се появи уикенда при отразяването на присъствието на Северна Корея в тазгодишните Олимпийски игри. Те се състояха в Южна Корея и главната критика, идваща от читатели и критици към четвъртата власт наблягаше върху безразличното отразяване на комунистическия режим и присъствието на севернокорейския министър за пропагандата и агитацията.\nКой всъщност заема тази длъжност? Изданията СиЕнЕн, Ню Йорк Таймс, Ройтърс и др. я описват като новия „секс символ“.Тя всъщност се казва Ким Йо-ун и е сестра на диктатора Ким Чен-ун.\n„Вицепрезидентът Майк Пенс изгуби дипломатическата игра и остана в сянката на сестрата на Ким Чен-ун и нейните заслепяващи усмивки“ – споделиха Ню Йорк Таймс на своите милиони последователи в туитър.\n„Сестрата на Ким Йон-ун показа своя чар и измести главния фокус от Майк Пенс“ – гласеше заглавието на страницата.\nДори в съобщение от севернокорейското отшелническо царство не бихаподбрали така правилно и одобрително своите думи. Това предизвика негодувание от журналиста от Хъфингтън Пост и Ню Йорк Мегазийн, който в туитър възкликна – „Как може да се пишат такива нелепости?“\nПо същия начин и консерваторът Джон Подхорец се подигра на водещите медии в своя туит – „без да промълви и дума Ким Чен-ун показа наяве моралния банкрут на западните медии“.\nНо това позорно отразяване не беше само от Таймс. Един много уважаван репортер, може би от последните останали без партийни пристрастия, ми написа миналата събота – „Потресен съм от това поведение на медиите, което не е новост. То започна още преди няколко месега, когато отразяваха изявленията на Ким Чен-ун спрямо Тръмп все едно идват от равнопоставен световен лидер, а не диктатор. Сега дори одобрително разглеждат семейството. Гнусно е“.\nОт ЕйБиСи не ни разочароваха със свое собствено абсурдно заглавие – „ Екипът от мажоретки на Северна Корея спечели вниманието на всички през Олимпийските игри със своите синхронизирани движения“.\nЦелият уикенд се въртеше около твърдението за „спечелването на цялото внимание“ и „изместването на главния фокус“. СиЕнЕн бяха тежко критикувани от всички страни за своето заглавие – „Сестрата на Ким Чен-ун засенчи всички на зимните олимпийски игри“.\nНо негативните коментари бяха подбудени най-вече от сравнението между Ким Йон-ун и Иванка Тръмп.\nЕдна статия започва със следното изречение – „Ако дипломатическите танци бяха събитие на зимните олимпийски игри, то сестрата на Ким Чен-ун щеше да се прибере със златния медал“.\n„Разглеждана от много като съперничка на първата дъщеря на американския президент Тръмп Ким не просто е влиятелен член на кабинета на брат й, но също така нейният вид подлага на съмнение досегашния наратив за назадничавата и войнствена Северна Корея“ – гласи въпросната статия.\nОт двете страни на политическия спектър реакциите бяха единодушни в своята критика към начина по който се отрази това събитие. Нещо, което се превръща във все по-голяма рядкост последните две години.\nВсичко дотук описано е покъртително. Това ни кара да се запитаме какъв може да бъде мотивът зад подобно положително отразяване на една безмилостна диктатура, чиито граждани са подложени на ежедневни репресии?\nПричината се корени в Доналд Тръмп и вицепрезидента му Майк Пенс.\nПосланието, което се крие зад тези медийни публикации е ясно. Има се предвид, че президентът и вицепрезидентът на САЩ са нетактични грубияни, които не разбират тънкостите на дипломацията и мирните преговори.\n„Госпожа Ким без да промълви и дума и с помощта на усмивка, наподобяваща тази на сфинкс, успя да засенчи американската делегация и да победи в битката за градене на имидж“. Подобни изречения могат да се открият из цялата статия на Таймс.\n„Докато господин Пенс се беше приготвил с обичайната реторика, наблягаща на сурови санкции върху Северна Корея, докато тя не се откаже от ядреното си въоражение, госпожа Ким използва случая, за да отправи предложения за размразяване на отношенията, както и лична покана към президента на Южна Корея да дойде на визита в Пхенян“.\nРазбирате какво имам предвид за посланието. По този начин обърнато излиза, че вицепрезидентът не се харесва на младите хора и не е „готин“, тъй като говори само за война, докато Ким иска мир.\nНека забравим за лагерите, за масовите убийства и за повсеместния глад; всички методи за всяване на терор в гражданите на Северна Корея. Забравете и за американския гражданин Ото Уормбие, който бе подлаган на изтезания преди да бъде убит от севернокорейския режим. Забравете за проведените в небесата на Япония тестове за въздушни ракети, както и за декларацията, гласяща пълното унищожение на САЩ и всички нейни съюзници в Азия и Тихия океан.\nМедията иска вие да знаете единствено за великолепната усмивка на Ким, която желае мир и любов, докато злодейският екип на Тръмп желае само война.\nЕто с това съобщение излезе Майк Пенс преди да замине за Южна Корея, имайки предвид събитията от уикенда – „Ние ще продължаваме да се възползваме от всяка възможност да не позволяваме на Северна Корея да се възползва от одобрителното медийно отрязване, за да заглуши всичките истории и свидетелства за безбройните нарушения на човешки прави, както и различните военно-въздушни тестове, които застрашават нашата нация и нашите съседи из цял свят“.\nКогато се върне обратно в щатите Пенс отново наблегна на „кампания за максимален натиск“, но също така добави, че разглежда възможността за мирни преговори между САЩ и Северна Корея.\n„Няма да намалим натиска, докато не видим, че те предприемат някакви стъпки към ядрено разоръжаване“ – коментира Пенс пред Уошингтън Поуст.\nТой също така добави, че „ако искат да провеждат разговори с нас, нека седнем заедно за разговор“.\nЕдна поговорка, която е поне на няколко хиляди години, би служила за обяснение на тази грозна ситуация, която се разгърне последният уикенд: „Врагът на моя враг е мой приятел“.\nКолумнистът за СиЕнЕн и Уошингтън Екзаминър Салена Зито обобщи по нейния трезв и обичаен начин – „Силно съм натъжена как моята професия послужи за легитимиране и възхваляване на този убийствен режим. И после се чудим защо никой не ни вярва“.\nБезработицата в Унгария отбелязва ново рекордно дъно\nАлжире, Алжире, земьо Македонска…\nЗелената сделка вече е тук - сметката плащаме ние\nБатко, къде са Партиите на протеста?


25 Пожелания и Картички за Богородица | PozdraviMe.com\nБогородица – пожелания и картички\nКартички за Малка и Голяма Богородица\nПожелания за Богородица\nВсички православни църкви честват един от големите, основни празници – Успение на Пресвета Богородица, Дева Мария. Успението е краят на живота на земята за Пресветата Богородица. Празникът се предшества от много строг пост.\nУспението на Пресвета Богородица връща историята си през първите векове на християнството. Още през 4 век във Византия той се празнува навсякъде. В деня на честването на Успение Богородично жътвата е завършена. Интересно е, че от този ден жабите спират да крякат.\nНа Успение Богородично от сърце те поздравявам, желая ти всичко най-добри и просперитет. Нека вярата ти е силна, надеждата да ти помага, любовта в горещо сърце да гори. Позволи на Божията майка да те пази от болка, неприятности, огорчения, отчаяние\nВ деня на Успение Богородично пожелаем ти радост, късмет и празнично настроение. Дева Мария да ти помага във всичко, да се предпазиш от всякакви несгоди и провали.\nС Успението на Пресвета Богородица ти желая в къщата да царуват мир и благодат, роднините да бъдат щастливи и здрави, а ангелът пазител винаги да се грижи за теб и да те защитава. Нека в небето винаги гори звездичка, която ще озарява пътя и ще те води през живота само по правилния път.\nПоздравявам те за страхотния празник. В Деня на Успението на Пресвета Богородица пожелавам на всички мир. Нека любовта, радостта и търпението живеят в сърцата ни.\nНа Успение Богородично приемете моите поздравления, пожелавам ти силна вяра, надежда и смирение. Нека Богородица да те пази от скръбта и пътят към доброто и светлината да е широко отворен.\nСвета Богородице, защити всички от скръб и прости греховете ни, прости ни всички грешки. Искам да ви пожелая щастие и радост.\nПожелавам на празника на светицата много щастие и топлина в душите. Нека светът се изпълни с доброта, за да бъде животът винаги спокоен! Нека Богородица ви изпрати късмет, просперитет, здраве, чиста и светла любов!\nНа този ден пожелавам на всички щастие. Нека всички дни да са щастливи и лошото време да ни заобиколи. Здраве, късмет, любов!\nНека Светата Богородица донесе просперитет в дома ви, за да бъде животът по-красив, без неприятности и всякакви грижи! Желая ти мир и всичко най-добро.\nУспение Богородично празнуваме днес. Приемете моите поздравления за щастие и любов. Нека небесата ви пазят, Богородица защитава и усмивките ви не слизат от лицата.\nБогородица умря преди много години, но нейните добри сили и до днес ни пазят. В деня на Успението пожелавам мир и добро на всички вас и нека Света Дева Мария да ви помага във всичко!\nВ деня на Успението на Пресвета Богородица искрено ви пожелавам да оценявате всичко, което имате в живота си, да не губите време за обиди и глупави разправии с близки, да цените всеки момент на щастие и радост, да дадете на сърцето си възможност за искрена обич.\nПоздравления за Успението днес. Пожелавам ви силна вяра, надежда и търпение. Молете се на Богородица. Тя ще ви помогне!\nЦърквата чества Успение Богородично. На този ден ти пожелавам любов и само добрини. Нека Дева Мария те дари с вяра, светлина, доброта!\nПоздравявам те за Успението. Пожелавам ти мир, Майката Божия да те пази от обиди, скърби и драми. Нека тя винаги да ти помага, дава съвети и защитава!\nЧестито Успение Богородично! Весели празници, хора. Желая ви мир, доброта и спасение. Нека всички бъдем здрави!\nВ деня на Успението на Богородица ви пожелавам светли мисли и дано животът ви е изпълнен с добри и чисти помисли.\nВ деня на Успението на Богородица ви пожелавам благодат и нека имате достатъчно търпение в продължение на много години, както и сила на ума!\n4.7/5 - 3 гласа\nБлаговещение – картички и пожелания\nАндреевден – картички и пожелания\nПетровден – картички и пожелания\nСвети Константин и Елена – картички и пожелания


Речник >> Ш >> Шоколад\nШоколадът е суровина, която влиза в състава на голям брой сурови и преработени храни, произведжда се от семена на тропическото какаово дърво Theobroma. Какаото се култивира от около 3 хилядолетия в Мексико, Централна и Южна Америка, като документирана най-ранна дата на неговото използване се смята 1100 г. Пр. Хр. По-голямата част от Мезоамериканските народи, приготвяли шоколадова напитка, включително и ацтеките, които я направили известна под името xocolātl – дума означаваща „горчива вода“ на езика Нахуатл.\nСемената на какаовото дърво имат интензивен горчив вкус, и трябва да са ферментирали за да се подобри вкуса им.\nСлед ферментация, шушулките се сушат, почистват, и изпичат, обвивката се премахва за да останат какаовите зрънца. След това зърната се смилат до какаова маса, която представлява чист необработен шоколад. Тъй като обикновено за да се съхрани за по-дълго време какаовият прах се втечнява, като му се добавят различни добавки, се нарича още и шоколадов ликьор. Течността може да се обработи до два компонента: какаово твърдо вещество и какаово масло. Неподсладеният готварски шоколад (горчив шоколад) съдържа главно какови твърди вещества и масла в различни пропорции. Голяма част от шоколадът консумиран в днешно време е във формата на сладък шоколад, комбиниран с какаови вещества, какаово масло или други мазнини, и захар. Млечният шоколад е сладък шоколад с добавено кондензирано или мляко на прах. Белият шоколад съдържа какаово масло, захар, и мляко, но не и какаови вещества (затова не се счита за изстински шоколад).\nКакаовите вещества съдържат алкалоиди като теобромин и фенетиламин, които имат физиологични ефекти върху човешкото тяло. Те се свързват с нивата на серотонин в мозъка. Според някои проучвания приемането на шоколад в умерени количества може да намали кръвното налягане. Тъмният шоколад е широко известен с благотворното си влияние за здравето, включително и значителното количество антиоксиданти, които намаляват образуването на свободни радикали. Наличието на теобромин е противопоказно за някои животни, особено кучета и котки.\nШоколадът е един от най-известните типове храни и аромати в света. Подаръци от шоколад, моделиран в различни форми са станали традиционни за определени празници: шоколадови зайчета и яйца за Великден, шоколадови Дядо Мраз-чета за Коледа, сърца за Свети Валентин. Шоколад се използва също и в студени и топли напитки, за производство на млечен шоколад и горещ шоколад. Най-големия производител на какао на зърна в света е Африка.\nДумата "шоколад" навлязла в английския език чрез испанския. Как обаче е станала близка за испанския не може да се каже с точност и има множество конкуриращи се обяснения. Най-известната история е, че думата „шоколад“ е дошла от Нахуатл, езикът на ацтеките, от думата "chocolatl". Доста източници смятат за първооснова думата "xocolatl" изградена от думите "xococ" – кисел или горчив, и "atl" – вода или напитка.\nСмути с шоколад


Дистанциран или не - Лична страница на Мартин Валериев\nПрез последната една година на всички нас ни се наложи да се дистанцираме един от друг. От близките, от семейството, от приятелите, от колегите. Въпреки че ограничихме социалния контакт, то всички други ангажименти си останаха. Колкото и страшна обаче да е пандемията, тя отминава. А нас ще ни се наложи да свикнем да живеем с нея и последиците ѝ.\nКъм днешна дата вече повечето от нас са в офисите и комуникираме с добре познатите си колеги и новите такива. А не малко хора смениха и работните си места и се оказа, че са в тотално различна среда. Може би цялата тази промяна оказва влияние върху психиката. Така се отключват състояния, които допреди не са били толкова обострени.\nВинаги има значение дали човекът е интроверт или екстроверт, все пак има различни характери. Но според мен се наблюдава нова тенденция, в която масово работниците се отдалечават от офис колегите си. Първата причина мога да отдам на факта, че се притесняват за здравето си и са ограничили контактите си като цяло.\nСледващата причина е свързана със забравянето на това какво е да общуваме свободно. Въпреки че се очаква да са ни вроден навици за комуникация, то се оказва, че от една година изолация все пак се позабравят. Някак си се забелязва, че уменията се развиват повече в дигиталния онлайн свят, където пишеш и четеш, а не да го кажеш и да се усетиш енергията на отсрещния.\nТретата и последна причина е липсата на желание за комуникация. Тук според мен отново влияние оказа пандемията, защото показа на хората от какви контакти всъщност имат нужда. Лицемерието и преструвките остават на заден план и вече се подбира кой може да те зареди положително, а не просто да говорите защото така трябва. Може би така се променя и цялото общество и започва нова ера в комуникациите.


Зоран Заев остава премиер на Северна Македония - Webcafe.bg\nWebcafe 12.11.2021, 08:02\nТака заседанието на парламента беше закрито в полунощ, без да бъде гласуван вот на недоверие срещу премиера, а правителството ще продължи да работи в пълен състав.\nВ залата присъстваха само представителите на управляващото мнозинство, включително Заев и министри.\nЗа да има кворум трябваше да присъстват 61 депутати, но опозиционният блок загуби депутата Кастриот Реджепи, който, макар и подписал инициативата, не се появи в парламента.\nПрипомняме, че министър-председателят, който обяви оставката си заради лоши резултати на местните избори, впоследствие промени решението си и каза, че ще остане на поста, докато политическата ситуация се стабилизира.\nСлед обявяването на новината от опозиционната ВМРО-ДПМНЕ, победител на изборите, нарекоха Заев "измамник, който веднага трябва да подаде оставка". Така в понеделник от партията внесоха искане за гласуване за вот на недоверие срещу кабинета на Заев.\nТагове: избори, парламент, вот на недоверие, зоран заев, северна македония


Свободностояща или за монтаж на стена\nС включени струйник и стенна скоба\nГрадинската макара Neptun е изключително стабилна и практична и може да се използва както за пренасяне на маркуч, така и монтирана на стената. В комплекта са включени струйник, конзола за монтаж на стена и фитинги за свързване. Макарата е много надеждна и удобна за използване. Дължината на маркуча е 15 м, а диаметъра 1,3 см.\nДопълнителни характеристики: Макара, маркуч, струйник


Параклис в Родопите се оказа незаконен, ще бъде ли бутнат? - trafficnews.bg\nПараклис в Родопите се оказа незаконен, ще бъде...\nОтказаха статут на търпимост на религиозния храм, строителят му го брани\n13.02.2020 08:00 12668 11\nмими 01:31, 15.02.2020\nарх.Атанас Недевски да се гръмне\nмного е красив 10:04, 15.02.2020\nНа кой пречи там моля, направен е от сърце\nнапушен 19:24, 15.02.2020\nРедно е да се направи в съседство синагога, джамия, будистки храм, обезателно италиански ресторант да сервира спагети!!!\nПрости им, Господи, те не знаят какво вършат. 14:53, 14.02.2020\nГосподи, Исусе Христе, Сине Божий, помилуй нас грешните.\nИсус 08:40, 13.02.2020\nНе го пипайте -Господ ще ви сезира !!!\nДуков 09:48, 13.02.2020\nКакто са я започнали още малко ще посегнат и на църквите!Мръсно продажно правителство!Напалм за такива!!!\nЕнчо 10:26, 13.02.2020\nОт това по-надолу няма!\nTanya 13:05, 13.02.2020\nПрисъствала съм на откриването на параклиса. Там правеха и събор. Всички родолюбци от Бойково, Горен и Долен плочник, собствениците на парцели по 5 километровия път от Бойково до параклиса (Горен плочник) сме давали пари доброволно за неговото построяване. Той е за обществено ползване, а не частен имот. Общината няма да обеднее с 20-30 кв.м. ливади, които толкова години никой не е ползвал, но този параклис съхранява духа на българина.\nКОЛКО СТРУВА ОЗАКОНЯВАНЕТО НА ПАРАКЛИСА ??????? 13:57, 13.02.2020\nЦИГАНИТЕ СТРОЯТ ЦЕЛИ МАХАЛИ БЕЗ НИКАКВИ “ КНИЖА” ИНЖ.ПРОЕКТИ И. НИКОЙ НЕ ГИ ЗАКАЧА. А ТУК В ГОРАТА на общинарите ИМ СЕ ЗАБИЛ ТРЪН В Г.ЗО ЧЕ НЯКОЙ И ДРУГ ЛЕВ НЕ Е ВЛЯЗАЛ В ТЯХНАТА КАСА. ЗАДАЙТЕ ИМ ДРЕКТЕН ВЪПРОС: КОЛКО ЩЕ СТРУВА ОЗАКОНЯВАНЕТО И ВЕДНАГА ЩЕ СЕ РАЗРЕШИ ПРОБЛЕМЪТ.\nА МОЖЕ ДА ТЪРПИТЕ НЕЗАКОННИТЕ КОПТОРИ НА ШВЕДИТЕ 13:59, 13.02.2020\nПО ОБЩИНСКИ И ЧАСТНИ ТЕРЕНИ НАЦВЪКАНИ ?КОЙ ЩЕ ГИ СЪБОРИ ТЯХ, ИЛИ ТЕ СА НА ШАРЕНАТА КРАВА ЕЛЕКТОРАТА?\nЕй тва е 18:33, 13.02.2020\nДа нямаш страх от Господ!!!!\n09.04.2020 22:30 Борис Джонсън излезе от интензивното 66\n09.04.2020 22:15 Домашните любимци на Марица: Кучето на Алекс Миланова помага в тренировките й 166\n09.04.2020 22:00 Злокобно: Мъртвите във Франция днес са повече от тези в САЩ 1838\n09.04.2020 21:45 Избери българското! Ето списък на бг производители и преработватели, които търгуват онлайн 588\n09.04.2020 21:30 Разкриха три ясни разновидности на коронавируса 1374\n09.04.2020 21:15 Атанас Скатов тръгва към върха, под който остана Боян Петров 571\n04.04.2020 21:15 Сузанита Мурад постъпи в клиника за наркозависими 348503\n05.04.2020 08:15 Разкриха симптоми, че човек е прекарал коронавирус без да знае 139696\n03.04.2020 09:40 Зверска катастрофа край Харманли! Десетки тирове се нанизаха един в друг 138542\n06.04.2020 21:00 Софиянец без симптоми даде положителен резултат на IgG антитела на SARS-CoV-2 111636\n07.04.2020 19:50 Разрешиха на фризьорските салони в Пловдив да работят 70120\n06.04.2020 09:00 След карантина: Българка разбра, че е заразена с коронавирус 56882\n06.04.2020 22:10 Арх. Радко Тодоров: Цените на имотите ще се повишат! Кризата е в интелектуален и духовен план 29468


Добре дошли в катедралата на ЦСКА – музеят, който вече 71 години тържествува - БГ Футбол - efbet Лига - Gong.bg\nДобре дошли в катедралата на ЦСКА – музеят, който вече 71 години тържествува\n3 февруари, 13:09\nВ началото са 10-15 отличия. Главно купи, завоювани в осем дисциплини. Една сравнително голяма стая във Военния клуб на бул. Руски, а от 1967 г. до наши дни – на стадион „Българска армия“. 1054 отличия от 28 вида спорт. Казват, че подобна колекция не съществува никъде по света. Тя може да бъде видяна само тук… в Музея на спортната слава на ЦСКА.\nУспехите на Обединените спортни клубове на ЦСКА растат все повече. Дотолкова, че достигат 36 вида спорт. В периода от 1970-а до 1985 г. спортистите на ЦСКА са ненадминати. Клубовете се радват на най-много олимпийски и балкански шампиони. Футболният отбор не пропуска година, в която да не е шампион или вицешампион. И някъде там, между успехите и последвалата гордост, дисциплините намаляват, а музеят замира.\nТака е близо десет години. За да дойде 9 септември… но вече 2002 г., когато новият-стар музей отново отваря врати. Първи са ветераните – участници в шампионския отбор, спечелил футболната титла през 1948-а.\nДнес може да го посети всеки. Входът на музея е свободен за тези, които искат да се докоснат до историята на Централния спортен клуб на армията. Или казано простичко – ЦСКА.\nРакетата на Мануела Малеева, жълтата фланелка на колоездачната легенда Ненчо Христов, шпайковете на Христо Марков.\nФутболните трофеи на армейците посрещат всеки посетител още с първите му крачки и го отвеждат на емоционално пътуване из историята и корените на ЦСКА. Няколко купи привличат вниманието със своето екзотично присъствие. „Мохамед V“ – от Мароко, спечелена през 1967 г. Две купи от Палма де Майорка. Едната – спечелена през 1971 година след 2:0 над Атлетико Мадрид, а другата – година по-късно с 1:0 срещу Барселона. Преходната кристална купа на Футболния съюз. ЦСКА я печели девет поредни години. Съвсем заслужено оригиналът е притежание на музея.\nСлавните витрини пазят специално място и за футболните отличия на Иван Колев, Димитър Пенев, Стойчо Младенов и Христо Стоичков. Златната обувка на Камата и копие на златната му топка от 1994-а са сред най-ценните експонати в музея. Важно място в експозицията заема и орденът „Стара планина“ I степен, който прави Димитър Пенев един от първите спортисти, носители на това престижно за страната ни отличие.\nГоляма част от останалите 1054 червени отличия не намират място във витрините на музея и чакат своя миг на слава. За всичко това се грижи един човек, който може да сложи знак за равенство между своето име и името на клуба. Александър Манов – доайен в спортната журналистика и дългогодишен пресаташе на клуба. Вече 20 години е директор на Музея на спортната слава на ЦСКА.\nЦСКА с остро опровержение за Греъм Кери


Лесбийки се взеха на Олимпиадата в Бразилия\nПетък, 26 Май 2017, 14:25 Търсене\nЩастливите Марджори и Исадоре\nСлужителката на стадиона в Рио де Жанейро Марджори Ения направи предложение за брак на своята любима Исадоре Серуло. Серуло е в националния отбор на Бразиля по ръгби – жени. След финалната среща между Австралия и Нова Зеландия Ения, заедно със своята възлюблена, излязоха хванати за ръце на игрището.Пред хилядите зрители по трибуните Марджори поиска ръката на Серуло, която развълнувана прие.\nПрипомняме, че в Бразилия еднополовите бракова са разрешени от 2003 година.\n„Още щом узнах, че любимата ми е попаднала в националния отбор на Бразилия, реших, че трябва да направя нещо особено. Знам, че ръгбистите са необикновени хора и ще оценят моя жест. Тя е любовта на моя живот”. Това сподели по-късно Ения пред журналистите.\nЛюбопитно е, че на Олимпиадата в Бразилия участниците гейове и лисбийки са рекорден брой. 44 спортисти са с нетрадиционна сексуална ориентация – 11 мъже и 33 жени. Това са официално призналите своите предпочитания.\nВ скоковете във вода британецът Том Дейли дори вече спечели бронзов медал в сектора за синхронни скокове от 10-метров транплин. След награждаването британски медии бяха обвинени, че са обърнали по-голямо внимание на Дейли заради заявената от него нетрадиционна ориентация и са загърбили партньора му Гудфелоу.\nКОЙ и синдици на КТБ продали завода в Парачин5|5477|ъnderground


Маскиран обра жена и я заключи в кола посред бял ден - Asenovgrad.NET\n12:35, 29 ное 2011 г.\n54-годишна пловдивчанка е била нападната от маскиран мъж вчера в областния град. По първоначални данни това е станало около 13,30 часа в подземен паркинг на ул. „Дрин”, където жената била паркирала лекия си автомобил. Там внезапно срещу нея изскочил мъж с маска на главата и ръкавици на ръцете. Нападателят заплашил жертвата си с нож, завързал ръцете и краката й, залепил устата й с тиксо и я вкарал в собствената й кола. След това маскираният взел от жената мобилния й телефон и 300 лева, заключил с катинар вратата на гаража и избягал в неизвестна посока. Около час по-късно потърпевшата успяла да разлепи тиксото от устата си и да извика за помощ. На виковете й се притекли случайни минувачи, които разбили вратата на гаража и освободили жената, а после сигнализирали за случилото се в Първо РУП – Пловдив.


Розово бебешко одеало за момиче Сърничка, размер 80х90 см\nЛилаво одеало за момиче - младата принцеса и замъкът\nСтрахотно излъчване има в това лилаво детско одеало за момиче. Принцесата, Пепеляшка или красавица карат младите дами да са много послушни и замечтани. Размер на одеало: 160 x 220 см\nВашето малко момиче вече е ученичка и се нала да направите ремонт в детската стая, като смените бебешкото розово с изискан бледо виолетов или лилав цвят. Предлагаме едно решение, което ще се превърне в акцент при декорацията - практично и топло детско одеало за момиче.\nКрасива принцеса със замък на заден план провокират мечтите на Вашето момиченце, и между уроците, с които скоро ще се заеме, то ще има приятелка, с която да споделя. Кръстницата на Пепеляшки, или друга добра Фея ще сбъдват мечти.\nС ярките цветове и чудесни рисунки, това детско одеало е чудесно както за завиване, защото е пухкаво и топло, така и за декорация на стая в бяло и лилаво.\nАко сте родители на малка ученичка, или бъдеша такава и търсите подходящ подарък за началото на учебната година, това одеало със сигурност ще зарадва девойката.\nОдеалото е изработено със съвременни технологии. Използваните бои и материали са специални за детски артикули, безопастни за здравето и не предизвикват алергии.\nМатерията е 100% полиестер. Много е лесно за поддръжка. Пере се лесно и съхне бързо. Не променя формата и цвета, което е важно изискване.\nРазмерите на одеалото са 160 х 220 см, внос от Испания.\nСнимките са илюстрация и е възможно незначително разминаване с реалния цвят.\nПамучно спално бельо за момиче - розово и симпатично Реф. №: SPB0106\nКрасив спален комплект за малко момиче. Розово и пак розово, със симпатични котета. Оригинален комплект за малка ученичка, или девойка в предучилищна възраст. 49.00лв.\nПухкаво детско халатче за баня - рае в 3 цвята Реф. №: TPK0010D\nДетски халат за баня - рае, пухкав дебел хавлиен плат. Подходящ за момчета и момичета. Мек и топъл. 22.00лв.


Тол системата тръгва на 1 март с безплатни за превозвачите бордово устройство и услуги - Mediapool.bg\nПротестите продължават, но повече отстъпки няма да има\nЛили Границка | 16:19 | 27 февруари 2020 | 5 коментара\nВъпреки целия хаос и неуредици, новата тол система за таксуване на камиони и автобуси тръгва на 1 март с нови отстъпки за превозвачите - безплатни бордови устройства и GPS тракери. Повече обаче няма да има. Това стана ясно от изказванията на премиера Бойко Борисов и регионалния министър Петя Аврамова пред депутатите в петък.\nТе бяха изслушани по искане на БСП, чийто лидер Корнелия Нинова се обърна към Борисов с думите: "Г-н премиер, не можете да проведете нито една модерна реформа като хората".\nМинистър-председателят отвърна: "В България се въвеждат трудно нещата. Аз не си спомням нито една реформа на БСП за сто години управление. Ако е било лесно, вие да сте въвели тол системата."\nТри начина на плащане и гратисен период до 27 март\nИма пълна готовност тол системата да стартира на 1 март, увери министър Аврамова. Обхватът е 3115 км магистрали и първокласни пътища на цени от 1 ст./км до 20 ст./км в зависимост от вида, товароносимостта и екологичността на автомобила и класа на пътя.\nНа превозвачите са дадени три възможности за избор - с маршрутни карти, с бордово устройство или с GPS тракери.\nМаршрутните карти са абсолютно безплатна услуга, каза Николай Нанков. Уточни, че попълването им отнема около пет-шест минути. Картите ще са достъпни по канали, по които в момента се купуват винетки. На граничните пунктове са осигурени 34 допълнителни работни места за продажба на маршрутни карти и 58 терминала за самообслужване. Има и обучени служители, които при нужда да съдействат на шофьорите за попълването им, каза Нанков.\nПревозвачите нямат право да карат гратис до 27 март. Това е гратисен период, в който може да заплащат по досегашния начин с винетка, за ползването на платените пътища, стана ясно от днешните обясненията на Борисов. Това не беше ясно разбрано след вчерашната среща при премиера. Присъстващите останаха с впечатлението, че на превозвачите се дава безплатен гратисен период до 27 март, докато си монтират бордовите устройства.\nПремиерът Борисов обясни пред депутатите, че "през този период, докато се напасне системата, всички ще плащат така както са плащали досега".\nТози допълнителен около един месец се дава на превозвачите, за да могат да сключат договорите с доставчиците на услугата и да монтират бордовите си устройства.\nПо-късно днес след нова среща с превозвачите Николай Нанков каза, че винетки за тях няма да има от 1 март и ще трябва да попълват маршрутни карти, докато се оборудват с бордови устройства и GPS тракери. Не стана ясно дали шофьорите ще бъдат глобявани, ако бъдат хванати без маршрутна карта. Най-вероятно е постигнато негласно споразумение да няма санкции до 27 март.\nБордовите устройства и GPS тракерите ще са безплатни\nПревозвачите няма да плащат за бордовите устройства и GPS тракерите. Цената за тяхното обслужване ще бъде в рамките на 7%, които получават националните доставчици на услугата от събраните пътни такси, заявиха Аврамова и Нанков. Официално съобщение от двамата доставчици на пазара, с което да потвърждават думите им, към момента няма.\nЗа миналата година доставчиците на услугите би трябвало да са получили около 20 млн. лв. от АПИ, тъй като приходите от е-винетки са над 392 млн. лв. по данни на пътната агенция.\nПоследно от ИТС обявиха, че са склонни да намалят цената на бордовото устройство до 5.90 лв. без ДДС месечен наем при 2 годишен договор с 3-месечно предизвестие за прекратяване.\nОт другия доставчик - "Конкорд Трафик Солюшънс" официално не са обявявали никакви цени, но превозвачи казаха, че са им предлагали договори на цена от 14.98 лв. месечен наем за бордово устройство при 2-годишен договор.\n"За нас не е лесна задачата, която вчера ни даде премиерът, в търсене на икономически баланс между националните доставчици на услуги и самите превозвачи, но въпреки това ние ще вложим усилие, така че българските превозвачи да не заплащат никаква такса за използването на бордови устройства и GPS тракери", каза Аврамова в парламента.\nТя припомни колко много отстъпки са направени на превозвачите – намален бе обхватът на пътищата, както и цената.\n"Сега ще им бъде направена и тази отстъпка - да ползват бордови устройства и GPS тракери без пари и без наем и без такса за обслужване. Очакваме от българските превозвачи да бъдат коректни и в следващите дни поетапно да се оборудват", каза регионалният министър в Народното събрание.\nПоръчани 30 000 бордови устройства при 100 000 камиона\nДосега са осигурени 30 000 бордови устройства на склад от националните доставчици, информира още регионалният министър. За сравнение, общо на вътрешния пазар има около 100 000 камиона, по данни на превозвачи.\nЗам.-регионалният министър Николай Нанков съобщи пред бТВ, че към момента има поръчани почти 9000 бордови устройства при старите условия. Договорите им обаче ще бъдат анексирани и безплатно ще поръчат други, обеща Нанков.\nНяма официална информация от националните доставчици за сключените договори. От ИТС съобщиха в сряда, че вече са предоставили на клиентите си 7500 бордови устройства без да посочват при какви условия. ИТС предлага бордово устройство на австрийската фирма "Капш", която получи около 200 млн. лв. от държавата за изграждането на тол системата.\nИТС работи с "Тол БГ" ЕООД като доставчик на декларирани данни за камионите и автобусите, които ползват GPS тракери, по твърдения на превозвачи.\nВъпреки че АПИ е издала 14 разрешения на провайдъри да събират данни, чрез GPS тракери, единствено "Тол БГ" може да работи. Причината е, че останалите устройства не отговарят на техническото задание на АПИ, което изисква устройството да има екстри като "блутут", оплакаха се провайдъри. Другият им проблем е, че от ИТС ги принуждавали да сключват 10-годишни ексклузивни договори.\nПо данни на бранша около половината от камионите и автобусите у нас са оборудвани с GPS тракери, но нямат "блутут" и съответно не отговарят на специфичните изисквания на АПИ. По този въпрос премиерът се е разбрал с превозвачите, които имат по-съвременни GPS тракери да си ги ползват, предаде БТА.\nПревозвачи протестираха, няма алтернативни пътища, искат 3 месеца отсрочка\nВъпреки поредните отстъпки, транспортни фирми протестираха в района на ГКПП "Дунав мост" при Русе, както и в София и Ямбол, предаде БТА. Протестиращите са предимно от малки и средни компании, които имат до десетина камиона.\nВ началото участниците в протеста в Русе преминаха пеша през кръговото кръстовище край граничния пункт, а след това протестът продължи под формата на автомобилно шествие, което затрудни движението в района.\nВ София камионите не бяха допуснати по столичните улици и бяха спрели на входовете на града при бул. "Цариградско шосе" и "Ботевградско шосе".\nПротестиращите искат отлагане на тол системата с 3 месеца, заради липсата на алтернативни пътища и лошата инфраструктура. Настояваха и за връщането на месечната винетка до 27 март, защото сега плащат дневни, което им излиза скъпо. Заканиха се протестите да не спрат, докато не се подходи адекватно към бизнеса.\nИскането на превозвачите за осигуряване на алтернативни пътища извън платените няма как да бъде изпълнено, стана ясно от обясненията на Аврамова и Нанков. Те се аргументираха, че правителството е одобрило най-ниската тарифа в цяла Европа, като е приело предложените от тях цени.\nНапример тол таксата за най-големия автобус за едно пътуване по магистралата от София до Бургас ще е 10 лв. За камион по транзитния маршрут ГКПП "Калотина" - ГКПП "Капитан Андреево" сумата ще е 40 лв., при условие че 23 лв. е дневната винетка, която в момента се плаща, каза проф. Олег Асенов, който отговаря за тола в АПИ, пред Нова телевизия.\nПревозвачите обаче извадиха други сметки. Калоян Десподов каза в сряда, че за пътя от ГКПП "Калотина" до ГКПП "Капитан Андреево" транзита сега плаща сега по две дневни винетки, заради опашките на границата, което е 46 лв. След въвеждането тола това разстояние ще му струва около 27 лв., заяви превозвачът и попита: "Кой е математикът?".\n"Годишната винетка за камион е 1300 лева, а ако се смята на изминат километър, цената ще бъде около 10 000 лева годишно. Това ще рефлектира върху крайния потребител. Повишаването на цената на транспорта ще оскъпи всички стоки", каза Мариета Иванова, превозвач от Русе, която има 6 камиона, по време на протеста на Дунав мост в четвъртък.\nНанков даде пример с автобус, за който по сега приетата тарифа таксата е 1 ст./км. Ако маршрутът му е по изцяло толуван път София - Бургас, при пробег за една година от 100 000 км, годишната му такса ще възлезе на 1000 лв. От тях за националните доставчици на услуги ще отиват 70 лв. В същото време едно бордово устройство струва минимум 240 лв. Отделно всеки притежател на такова устройство получава допълнително обслужване от мобилните оператори, сим карти, есемес известяване и други услуги, което също са разходи, посочи Нанков в опит да обясни какви големи отстъпки прави посредникът на услугата, за да тръгне тол системата.\nИсканията ни по отношение на бордовите устройства и GPS тракерите бяха удовлетворени, изненадани сме, че днес има протест срещу тол системата, каза Йордан Арабаджиев, председател на Съюза на международните превозвачи, след срещата в МРРБ вечерта. Той посочи, че национално представените организации от бранша се разграничават от днешния протест.\n"След като сме създали партньорски отношения, ще си изпълним задълженията. Исканията са необосновани. Оттук насетне нашата цел е системата да заработи", каза Арабаджиев.\nБез повече отстъпки, чакат се приходи от 450 млн. лв.\n"Накрая ще се окаже, че българските граждани, които карат с винетка, ще издържат пътищата, по които пътува тежкотоварният трафик. Така че повече отстъпки няма да има", закани се Петя Аврамова в парламента.\nСпоред нея в днешните протести "определено има политически елемент" и коментира:"Аз разчитам, че голяма част от българските превозвачи, които не са партийно подстрекавани, ще са коректни".\nВ държавния бюджет са заложени приходи от 450 млн. лв. от тол такси през тази година. През април ще е ясно какъв е темпът на постъпленията и до 1 юни ще бъде направен цялостен анализ на обхвата и тарифата на платените пътища, каза Аврамова. Тя допълни, че ако приходите не отговорят на предварително заложените, ще бъдат направени корекции в обхвата и в размера на тол таксите.\nПо-късно, след среща с превозвачите, Нанков уточни, че трите месеца за анализ как работи тол системата започват да текат след гратисния период, т.е. от 27 март. Така чак в края на юни ще е ясно дали ще има промяна в обхвата на платените пътища и тарифата.\n"Знаем от какви ценови диапазони започнахме, знаем какви са в момента. За тежкотоварен автомобил над 12 тона - 10 ст./км, 1 ст. на автобус. Годишният ни план е 450 млн. лв. от тол такси. Ако не успеем в рамките на три месеца от старта на тол системата да съберем около 100 млн. лв., ще преразгледаме както обхвата на пътищата, така и тарифите", обеща Николай Нанков. Той напомни, че за това са се разбрали с превозвачите още през януари и разчита те да спазят думата си.\nТол системата не е статична величина, тя е динамична система и по отношение на обхват, на тарифи, на комуникация и на функционалност, и в следващите шест-седем месеца тя ще бъде надграждана във всичките ѝ части, каза още Нанков.\nОще около 300 млн. лв. се очакват да бъдат приходите за тази година от продажбата на винетки за леки коли. Така общата сума, която се очаква да бъде събрана е около 700 - 750 млн. лв. Тя обаче няма да е достатъчна, за да имаме сигурни и безопасни пътища, каза Нанков.\nИдеята на дълго планираната тол система е да въведе по-справедливо заплащане - който руши пътищата повече, плаща повече. В момента от тежкотоварният трафик идват една трета от събираните пътни такси, а останалите от леките коли, стана ясно от обясненията на зам.-министъра на регионалното развитие Николай Нанков пред бТВ.\nТой повтори, че тол системата ще бъде основен инструмент за борба със сивия сектор в транспорта. Тя е свързана със системите на МВР, на Агенция "Митници" и на Националната агенция за приходите. Ще се следи за претоварване на тежкотоварните автомобили, както и за това дали камионите влизат в страната пълни, а излизат празни.\nЛидерът на БСП заяви, че няма нито един печеливш от тази реформа, освен фирмите, които ще приберат 32 млн. лева за обслужването на тол системата (7% от планираните 450 млн. лв. приходи - бел. ред.).\n"32 млн. лв. вместо да отидат за ремонт на пътища, ще отидат в частна фирма", каза депутатът Георги Свиленски от БСП. Той попита още защо само една фирма в България отговоря на условията за доставчик на GPS тракери.\nПремиерът обаче рязко смени темата и благодари на здравните власти за добрата работа по прибирането от Италия на децата от Каварна. Той каза, че е по-притеснен от това дали ще издържи НОИ при една епидемия от коронавирус.